stanford-oval/wikipedia huggingface dataset:
שמעיה
קברו

רבי שמואל ב"ר שמשון שסייר בארץ ישראל בתחילת המאה ה-13 (1210 לערך) תיאר בספרו "מסע דפלסטינא" מסורת לפיה בגוש חלב מצויים "קברי שמעיה ואבטליון ובצידם קברי אדרמלך ושראצר". כמו כן תיארו את הקברים נוסעים נוספים מימי הביניים כגון מנחם החברוני, יעקב השליח, תלמיד הרמב"ן, אשתורי הפרחי ועוד.
המתחם נמצא בסמוך לכניסה לכפר. זהו מבנה קטן ובו סרקופג כפול.
לקריאה נוספת

בנימין לאו, "שמעיה ואבטליון: בעיצומה של מלחמת אריסטובלוס והורקנוס", בספרו: חכמים, כרך ראשון: ימי בית שני, ידיעות ספרים, 2006, עמ' 142-137.
טיגריס (רכב)

| --- | --- |

טיגריס
 מידע כללי
 סוג:  נגמ"ש אופני / רכב שטח ממוגן
 מדינה מפתחת:  ישראל ישראל
 מדינה מייצרת:  ישראל ישראל
 יצרן:  פלסן סאסא
 משתמשים עיקריים:  צבא הגנה לישראל 
 שנת ייצור:  2023
 תקופת השימוש:  2023–הווה 
 דגם קודם:  זאב (רכב)
 יחידות שיוצרו:  50
 מידע טכני
 מנוע:  מנוע דיזל 6700 סמ"ק V8,‏ 330 כ"ס
 מרכב:  פורד F-550
 צוות:  נהג + 8 נוסעים
 
טיגריס
רכב קרבי משוריין, טיגר־בולנס, המשמש את יוסי אמבולנס כאמבולנס לפינוי פצועים ונפגעים
טִיגְרִיס הוא רכב שטח ממוגן ירי מתוצרת ישראל המיוצר על ידי חברת פלסן סאסא, ממשפחת רכבים קרקל, אשר נקלט בצה"ל בתחילת 2023. ייעודו הוא לשמש ככלי בט"ש ביהודה ושומרון ולהחליף את רכב ה"זאב", שנכנס לשירות ב-2004.
תיאור

ה"טיגריס" הוא רכב ממוגן רב-תכליתי ובעל הנעה 4X4. הוא מבוסס על דגם ארוך של סנד קט תוצרת פלסן סאסא – מרכב ממוגן על שלדת פורד F-550. הרכב מדוגם בשריון לכלי רכב העולה ברמתו על זה של נגמ"ש ה-M113 וה"זאב". הרכב ממוגן כנגד ירי נק"ל, יידוי אבנים ובקבוקי תבערה. בשל מיגונו והיותו נע על גלגלים הוא מתאים ללחימה בשטח בנוי. ה"טיגריס" מכיל נהג ועוד 8 נוסעים, ובתא הנוסעים יש גם חרכי ירי על מנת לאפשר לחיילים בפנים לירות. ה"טיגריס" זול יותר לתחזוקה מה"זאב".
תא הנהג
תא הנוסעים
החזית
הטיגריס בשטח
היסטוריה

בעקבות גל הטרור בישראל (אביב 2022) שהוביל למבצע שובר גלים שכלל פעילות מתמשכת ויומיומית נגד הטרור הפלסטיני ביהודה ושומרון, נוצר צורך בכלי רכב ממוגני ירי בעלי ניידות ועבירות טובה. צי רכבי ה"זאב" וה"פנתר" לא ענה על כל הדרישות ולכן הוחלט בנוהל חירום לרכוש ללא מכרז 50 כלי רכב מוכנים מפלסן סאסא, ואלה השתלבו בפעילות מבצעית בתחילת 2023.
לאחר אירועי 7 באוקטובר, השלימו החברות פלסן סאסא ויוסי אמבולנס פיתוח משותף של הטיגרבולנס - רכב קרבי משוריין המשמש כאמבולנס להובלת פצועים ונפגעים. הרכב מבוסס על רכב השטח המשוריין טיגריס של פלסן סאסא ועל הידע בהובלה רפואית של יוסי אמבולנס.
ראו גם

זאב (רכב)
פנתר (רכב)
הערות שוליים

↑  נותנים גלגל למאמץ המלחמתי, אתר iCar,‏ 26 באוקטובר 2023.
1 2   נרכשו 50 כלי רכב ממוגני ירי, באתר צה"ל, 24 בנובמבר 2022
↑  חברת, שפר בר, לדיגום אמבולנסים בשיתוף פעולה עם ארגונים ביטחוניים » חדשות NWS, באתר NWS חדשות חיפה והסביבה, ‏27 באפריל 2024
ערך זה הוא קצרמרבנושא צה"ל ובנושא אמצעי לחימה. אתם מוזמנים לתרום לוויקיפדיה ו.
TSC באצ'קה טופולה

פודבאלסקי קלאב TSC (בסרבית: Фудбалски клуб ТСЦ, בהונגרית: Topolyai Sport Club), הידוע בשמו הקצר TSC הוא מועדון כדורגל סרבי מהעיר באצ'קה טופולה, המשחק בליגת העל הסרבית. בעבר שיחק המועדון גם בליגות שונות בהונגריה. המועדון מארח את המשחקיו ב-TSC ארנה המכיל 4,500 מקומות.
היסטוריה

המועדון הוקם לראשונה בשם טופוליאי ספורט קלאב (Topolyai Sport Club) בשנת 1912, בעיר באצ'קה טופולה שהייתה שייכת אז לאימפריה האוסטרו-הונגרית. אך רשמית המועדון קיים החל מ-1913 והוא נוסד על ידי אישטוואן בניש שהיה הנשיא הראשון של המועדון. לאחר מלחמת העולם הראשונה הפכה העיר באצ'קה טופולה לחלק מממלכת הסרבים, הקרואטים והסלובנים, ששמה שונה ליוגוסלביה ב-1929. ועל כן החל המועדון לשחק בליגות הנמוכות של יוגוסלביה. בשנת 1930, שינה המועדון את שמו ליוגוסלבסקי אתלטסקי קלאב (Jugoslovenski Atletski Klub). כמו כן בתחילת שנות ה-30 נבנה האצטדיון בו משחק המועדון עד היום. במהלך מלחמת העולם השנייה עבר המועדון להתחרות בליגה ההונגרית השנייה תחת השם טופוליאי אס. אה. (Topolyai SE) כשב-1942 הצליח לסיים במקום השני בליגה.
בשנת 1945 חזרה העיר באצ'קה טופולה ליוגוסלביה, והמועדון חזר להתחרות בליגות היוגוסלביות הנמוכות, כששם המועדון השתנה לפ.ק. אצ'יאג (FK Egység). בשנת 1951, שוב שינה המועדון את שמו ונקרא פ.ק. טופולה (FK Topola), המועדון שיחק בליגה האזורית של סובוטיצה ובהמשך הצליח להעפיל לליגה האזורית (ליגה בדרג השלישי ביוגוסלביה).
בשנת 1974, המועדון התאחד עם המועדון פ.ק. פאנוניה ושינה את שמו ל-פ.ק. א.י.ק. באצ'קה טופולה (FK AIK Bačka Topola). בשנת 1980, זכה המעדון באליפות הליגה השלישית ועלה לליגת המשנה היוגוסלבית בה התחרה במשך 5 עונות. בין השנים 1986 ל-1999 חזר המועדון להתחרות בליגות היוגסלביות בדרג השלישי, וב-1999 חזר לליגה השנייה עד שנת 2003.
בשנת 2003, חווה המועדון קשיים כלכליים וקבוצת הבוגרים פורקה, בעוד המועדון שמר על מחלקת הנוער שלו. בשנת 2005, המועדון מוזג עם מועדון הכדורגל השכן פ.ק. ביישה וחזר להתחרות בליגה האזורית של וויבודינה תחת שם חדש, פ.ק. באצ'קה טופולה (FK Bačka Topola). בסיום עונת 2006/2007 זכה המועדון באליפות הליגה והמשיך בהתקדמות שלו, כשאת עונת 2010/2011 סיים המועדון במקום השני בליגה, ניצח בפלייאוף העלייה וחזר לליגה השלישית.
בשנת 2013, השתנה שם המועדון לפ.ק. TSC באצ'קה טופולה (FK TSC Bačka Topola). ב-15 באוקטובר 2013, חגג המועדון 100 שנה להיווסדו במשחק נגד פרטיזן בלגרד משחק שהסתיים בהפסד 1–4.  המועדון המשיך להתנדנד בין הליגה האזורית לליגה השלישית עד שבסיום עונת 2016/2017 הצליח המועדון להעפיל לליגת המשנה הסרבית. בעונה הראשונה בליגת המשנה הסרבית סיים המועדון במקום הרביעי, אך בעונה לאחר מכן עונת 2018/2019 זכה המועדון באליפות הליגה השנייה, ועלה לראשונה לליגת העל הסרבית.
בעונתו הראשונה של המועדון בליגה הבכירה הצליח לסיים במקום הרביעי שזיכה אותו בכרטיס לליגה האירופית. בשלב המוקדמות הראשון הראשון פגשה TSC את פטרוקוב חנצ'שט ממולדובה, היא ניצחה אותה 2–0 והעפילה לשלב המוקדמות השני.  בסיבוב השני פגשה את סטיאווה בוקרשט הרומנית, שהגיעה ללא מספר שחקנים שנמצאו חיוביים לנגיף הקורונה, בתום 90 דקות התוצאה הייתה 4–4 והמשחק הלך להארכה, בסיום ההארכה התוצאה הייתה 6–6. והקבוצות ניגשו להכרעה בבעיטות עונשין שם הפסידה TSC והודחה.  בליגה סיימה TSC במקום ה-5 את העונה ולא הצליחה לשחזר את ההעפלה לאירופה. בעונת לאחר מכאן עונת 2021/2022 הצליח המועדון לסיים במקום הרביעי את העונה הסדירה, אך הפלייאוף היה פחות מוצלח והקבוצה סיימה במקום ה-6 בליגה שלא מזכה בכרטיס לאירופה. העונה הבאה עונת 2022/2023, הייתה עונת שיא עבור המועדון, כשסיים במקום השני בליגה אחרי הכוכב האדום בלגרד. הסיום במקום השני זיכה את המועדון בכרטיס למוקדמות ליגת האלופות, לשלב המוקדמות השלישי, בפעם הראשונה בתולדותיו. כרטיס שגם מזכה אותו לשחק בוודאות בשלב בתים אירופי.
שם המועדון

| שנים | שם |
| --- | --- |
1913–1930: Topolyai Sport Club
1930–1942: JAK Bačka Topola
1942–1945: Topolyai SE
1945–1951: FK Egység
1951–1974: FK Topola
1974–2003: FK AIK Bačka Topola
2005–2013: FK Bačka Topola
2013 – הווה: FK TSC
אצטדיון

המגרש הביתי של TSC היה אצטדיון העירוני של באצ'קה טופולה, שנבנה בשנות ה-30 והכיל 4,000 מקומות. בשנת 2017 הודיעה TSC על כוונותיה לבנות אצטדיון חדש במקום האצטדיון העירוני בו יהיו 4,500 מקומות. ולכן בין העונות 2018/2019 ל-2021/2022 אירחה TSC את משחקיה באצטדיון העירוני של העיר סנטה. ב-3 בספטמבר 2021, נפתח האצטדיון מחדש בשם TSC ארנה במשחק נגד פרנצווארוש ההונגרית.
תארים

ליגת המשנה הסרבית
אלופה (1): 2018/2019
תוצאות במסגרת האירופית > תוצאות

בכל התוצאות (בית וחוץ) מספר השערים של TSC מוצג ראשון.
| עונה | תחרות | שלב | מועדון | בית | חוץ | תוצאה |
| --- | --- | --- | --- | --- | --- | --- |
| 2020/2021 | הליגה האירופית | שלב המוקדמות הראשון | מולדובה פטרוקוב חנצ'שט | – | 2–0 | – |
| 2020/2021 | הליגה האירופית | שלב המוקדמות השני | רומניה סטיאווה בוקרשט | 6–6 (4–5 (פ)) | – | – |
| 2023/2024 | ליגת האלופות | שלב המוקדמות השלישי | פורטוגל ספורטינג בראגה | 1–4 | 0–3 | 1–7 |
| 2023/2024 | הליגה האירופית | שלב הבתים | אנגליה וסטהאם יונייטד | 0–1 | 1–3 | 4/4 |
| 2023/2024 | הליגה האירופית | שלב הבתים | יוון אולימפיאקוס | 2–2 | 2–5 | 4/4 |
| 2023/2024 | הליגה האירופית | שלב הבתים | גרמניה פרייבורג | 1–3 | 0–5 | 4/4 |
| 2024/2025 | הליגה האירופית | שלב הפלייאוף | ישראל מכבי תל אביב | 0–3 | 1–5 | 1–8 |
| 2024/2025 | הקונפרנס ליג | שלב הליגה | קזחסטן אסטנה | – | 0–1 | 24/36 |
| 2024/2025 | הקונפרנס ליג | שלב הליגה | פולין לגיה ורשה | 0–3 | – | 24/36 |
| 2024/2025 | הקונפרנס ליג | שלב הליגה | שווייץ לוגאנו | 4–1 | – | 24/36 |
| 2024/2025 | הקונפרנס ליג | שלב הליגה | שווייץ סנט גאלן | – | 2–2 | 24/36 |
| 2024/2025 | הקונפרנס ליג | שלב הליגה | בלגיה גנט | – | 0–3 | 24/36 |
| 2024/2025 | הקונפרנס ליג | שלב הליגה | ארמניה נואה | 4–3 | – | 24/36 |
| 2024/2025 | הקונפרנס ליג | שלב הנוקאאוט הראשוני | פולין יגילוניה ביאליסטוק |  |  |  |
הערות שוליים

↑  FK BAČKA TOPOLA, web.archive.org, ‏2011-01-14
↑  "FK PARTIZAN Beograd » Još jedan stogodišnjak proslavio rođendan". www.sr.partizan.rs. אורכב מ-המקור ב-2013-10-18.
↑  TSC OBEZBEDIO ISTORIJSKI PLASMAN U SUPER LIGU SRBIJE, Moja Backa Topola, ‏2019-04-22 (ב־)
↑  Evropa MOŽE u Sentu, a priželjkujemo i TSC u Humskoj, Mondo Srbija, ‏2020-06-18 (בסרבית)
↑  TSC u drugom kolu kvalifikacija za Ligu Evropa - Sport - Dnevni list Danas, ‏2020-08-27 (ב־)
↑  Sport Klub, Spektakl u Senti, TSC herojski pao na penale, Sportklub, ‏2020-09-17 (ב־)
| קונפרנס ליג 2024/2025 |
| --- | --- | --- |
| דרג א' | אנגליה צ'לסי • דנמרק פ.צ. קופנהגן • בלגיה גנט • איטליה פיורנטינה • אוסטריה ל.א.ס.ק. לינץ • ספרד ריאל בטיס |  |
| דרג ב' | טורקיה איסטנבול בשאקשהיר • נורווגיה מולדה • פולין לגיה ורשה • גרמניה פ.צ. היידנהיים • שוודיה יורגודן • קפריסין אפואל ניקוסיה |  |
| דרג ג' | אוסטריה ראפיד וינה • קפריסין אומוניה ניקוסיה • פינלנד ה.י.ק. הלסינקי • פורטוגל ויטוריה דה גימארייש • קזחסטן אסטנה • סלובניה אולימפיה ליובליאנה |  |
| דרג ד' | בלגיה סרקל ברוז' • אירלנד שמרוק רוברס • ויילס דה ניו סיינטס • שווייץ לוגאנו • סקוטלנד הארט אוף מידלות'יאן • צ'כיה מלאדה בולסלאב |  |
| דרג ה' | מולדובה פטרוקוב חנצ'שט • שווייץ סנט גאלן • יוון פנאתינאיקוס • סרביה באצ'קה טופולה • בוסניה והרצגובינה בוראץ באניה לוקה • פולין יגילוניה ביאליסטוק |  |
| דרג ו' | סלובניה נ.ק צליה • צפון אירלנד לרן • בלארוס דינמו מינסק • קפריסין פאפוס • איסלנד ויקינגור רייקיאוויק • ארמניה נואה |  |
יום דרבי בסובוטיצה נגד ספרטק בליגה היוגוסלבית השלישית ב-1978
א.י.ק. באצ'קה טופולה בשנת 1986
תקשורת שיווקית

תקשורת שיווקית (MARCOM - Marketing Communications) היא תקשורת תומכת-מכירות, המסייעת להשגת המטרות העסקיות של הארגון. היא כוללת את כל סוגי אמצעי התקשורת בהם ניתן להשתמש כדי להעביר מסרים לקהל היעד, החל משילוט, ביגוד או מחזיקי מפתחות נושאי לוגו, דרך חומר מודפס, מצגות או וידאו, ועד הפקת תערוכות ואירועים אחרים ללקוחות.
תקשורת שיווקית נחלקת לחמישה מרכיבים: פרסום, קידום מכירות, יחסי ציבור, שיווק ישיר ומכירה, ומתקיימת במנעד ערוצים, פלטפורמות וכלים, הן המוניים והן ישירים, הן אונליין והן אופליין.
הגדרת תקשורת שיווקית

| --- | --- |
 :  ראו גם – כתיבה שיווקית, תוכן שיווקי, תקשורת שיווקית, פרסום, שיווק באינטרנט, שיווק במנועי חיפוש, קידום אתרים במנועי חיפוש, שיווק בזמן אמת
בהגדרתה הרחבה ביותר, תקשורת שיווקית היא כל פריט עליו ניתן להטביע סמליל או להעביר באמצעותו מסר, המשפיע על קהל מטרה. תאורטית, הגדרה זו צריכה לחול על כל ערוצי השיווק, כולל סוכנים, חנויות וכדומה. בפועל, כל חברה קובעת לעצמה את גבולות התקשורת השיווקית בהתאם להבנתה ולצרכיה, כולל חלוקתה של עבודת התקשות השיווקית בינה לבין ספקים חיצוניים, ובין פונקציות המטה לבין השטח, כמו גם חלוקה בין אונליין (אינטרנט, דיגיטל) ואופליין, או בין BTL (קידום מכירות, הפקות, פרסום לא המוני) ו-ATL (פרסום המוני כגון עיתונות, רדיו, טלוויזיה, חוצות, רשתות חברתיות), או בין תקשורת פנים ארגונית לתקשורת חוץ ארגונית, או בין תקשורת תדמיתית לתקשורת מכירתית. לרוב, מוסכם כי חשוב שהמסר העובר דרך מרכיבי התקשורת יהיה אחיד ומתואם, על אף שמדובר במרכיבים וערוצים שונים בעלי מאפייני תקשורת שונים.
מכיוון שמטרות עסקיות משתנות בדרך כלל על-פי קהלי מטרה, מוצרים, שפות, תרבויות וכו', תקשורת שיווקית טובה חייבת להיות גמישה אך בו בזמן גם קשוחה. גמישה - להתאמות מקומיות, אולם קשוחה - בתוך סטנדרטים ברורים, עם אסטרטגיה בהירה ובאותה "הופעה" ("Look & Feel") ככל שניתן בכל המקומות ובכל סוגי המדיה. אחידות זו תורמת משמעותית גם ליצירת מיתוג (Branding) תוך חיסכון באמצעים תדמיתיים. כמו כן, כל ארגון מחליט מהו התקציב המופנה לתקשורת השיווקית ומה החלוקה התקציבית בין מרכיבי ותמהילי התקשורת.
תקשורת שיווקית תדמיתית עושה בדרך כלל שימוש באמצעים כמו פרסום, יחסי ציבור, קידום מכירות. כדי להשיג מטרות ממוקדות, עדיפים בדרך כלל אמצעים טקטיים ממוקדים כמו טלמרקטינג, דיוור ישיר, אימייל מרקטינג, סמינרים, תערוכות והדגמות, ניהול קהילות, פרסום בנקודת המכירה, רימרקטינג, ועוד - שמופעלים כלפי קבוצות קהלים מוגדרות ומובחנות איתן ניתן להחזיק קשר גם בהמשך ("Follow Up"), בין היתר על מנת למדוד באופן ברור את תוצאות המאמץ השיווקי. ניהול מסעות לקוח ומשפכי שיווק, לרבות תקצוב, ניהול ספקים ורכש מדיה, אפיון והקמת תשתיות, ומדידה ובקרה - הם ליבת העשייה של מקצוע המרקום.
יודגש, כי תקשורת שיווקית אופטימלית חייבת לשלב אמצעים מגוונים ולשאוף ליצירת תגובה ולאפשר דו-שיח. אחרת, בהגדרה, אין זו תקשורת (Communications), אלא רק אמירה (Promotion) חד-כיוונית.
במקרים רבים והולכים כוללת התקשורת השיווקית גם מרכיבים של תקשורת פנים-ארגונית, או מטא-ארגונית והיברידית, בעיקר כדי לייצר הבנה ולהעמיק רתימה סביב מטרות עסקיות, ארגוניות ושיווקיות, בתחומים רחוקים מעט יותר מהשיווק השוטף מול הלקוחות - כגון התקשורת הדרושה לגיוס עובדים חדשים או לשימור הקיימים (מיתוג מעסיק), לגיוס או לשימור משקיעים, ולקידום תהליכי טרנספורמציות ארגוניות ואחריות תאגידית.
תקשורת שיווקית משולבת

תקשורת שיווקית משולבת (נקראת גם IMC - Integrated Marketing Communication) משקפת גישה שיווקית מודרנית המסנכרנת בין אמצעי התקשורת השונים על מנת להעביר מסר אחיד לקהל המטרה. בניגוד לגישה הישנה והמסורתית שעושה שימוש בכלים תקשורתיים אחדים על מנת להעביר את המסר, באמצעות גישה שיווקית משולבת, ניתן למצות את מירב הפוטנציאל מכל כלי תקשורת בפני עצמו וביחד עם שאר הכלים התקשורתיים כמו יחסי ציבור, פרסום, קידום מכירות, שיווק ישיר, תקשורת פנים ארגונית, עיצוב אריזות ושיווק דיגיטלי. זאת על מנת להעביר מסר אחיד, עוצמתי וחזק.
משפיענים

| --- | --- |
 :  ראו גם – מוצר, שיווק במדיה חברתית, שיווק בזמן אמת, מועדון לקוחות
אחת משיטות השיווק המצליחות כיום היא שיווק ברשתות חברתיות, הנעשה על ידי משפיענים באתרי מדיה חברתית ושיווק מוצר ספציפי דרכם. שיווק משפיענים ממנף את ההשפעה של אנשים בפלטפורמות מדיה חברתיים כדי לקדם מוצרים ושירותים. למשפיענים במדיה החברתית יש השפעה על התנהגות הצרכנים, תוך שימת דגש על יכולתם לעצב דעות, לבנות מודעות למותג ולהניע החלטות רכישה. שיווק משפיעים מוצג כתחום דינמי ומתפתח המציע הזדמנויות ייחודיות למותגים להתחבר לקהלי היעד שלהם בצורה אותנטית ומושכת. ישנם סוגים של משפיענים, כמו מאקרו ומיקרו משפיענים:
משפיעני מאקרו הם בדרך כלל אנשים עם קהל עוקבים גדול בפלטפורמות המדיה החברתית, בעוד של משפיעני מיקרו יש קהל קטן יותר אך מעורב יותר. הבחירה במשפיען הנכון, בין אם מאקרו או מיקרו, היא קריטית להצלחת קמפיינים שיווקיים. המותגים צריכים לקחת בחשבון גורמים שונים בבחירת משפיען, כגון טווח הגעה של המשפיען, שיעור מעורבות של הקהל, רלוונטיות לערכי המותג והתאמה לדמוגרפיה של קהל היעד. התאמת הפרסונה וסגנון התוכן של המשפיען עם התדמית והמסרים של המותג חיונית ליצירת שותפויות אותנטיות ואפקטיביות.
על ידי בחירה קפדנית של משפיענים שמתאימים ליעדי המותג והעדפות קהל היעד, מותגים יכולים לשפר את האמינות והאפקטיביות של מאמצי השיווק המשפיעים שלהם. גישה אסטרטגית זו לבחירת משפיענים יכולה להוביל למעורבות מוגברת, למודעות למותג, ובסופו של דבר, לתוצאות חיוביות עבור המותג בנוף התחרותי של שיווק במדיה חברתית.
ניהול תקשורת שיווקית

אנשי ומנהלי תקשורת שיווקית (מרקום, מאנגלית: marketing communication) אחראים על התקשורת השיווקית של החברה.
תפקידם נפרד ונגזר מזה של מנהל/ת השיווק, והם אלו שבונים מותג ומוציאים לפועל את האסטרטגיה השיווקית ואת התכנית והתקציב הביצועי. מנהלי השיווק אמונים ואחראים על האסטרטגיה ועל התמהיל השיווקי (ה-5'P/ממים: מוצר, מחיר, מיקום, מכירות, מטרות-לקוחות) - ומנהלי המרקום אמונים על היישום והביצוע ועל ניהול הספקים, הערוצים והתשתיות.
ניהול מרקום או ניהול תקשורת שיווקית – הוא תחום באגף השיווק או הפרסום, שאינו נחשב למקצוע פורמלי או תפקיד הנהלה. התפקיד מוגדר תחת הרבה מאוד שמות וכובעים, הוא פעמים רבות "משרתם של מספר אדונים". מדובר בתפקיד הנחשב למורכב יחסית מבחינה ביצועית ותפעולית, מחייב יכולות שליטה, ביצוע וארגון, הוא מולטי-דיסציפלינארי וכולל הרבה מאוד תחומי הכשרה, ביצוע וניהול. לתפקיד מרקום יש מקום מרכזי וחשוב במערך השיווק הארגוני, ככזה המרכז ומתכלל מידע רב ועשיה מגוונת, דורש השכלה מתאימה, ידע, ובמקרים רבים מחייב ניסיון והכשרה.
מחלקת המרקום היא הגוף המיישם, התומך והמקשר בין הנחיות השיווק לבין הביצוע בפועל של חלק ניכר מהצרכים השיווקים של הארגון בו הוא פועל. המחלקה יכולה לפעול ולהשפיע כלפי חוץ הארגון וכלפי פנים הארגון בהתאם לצורכי הארגון, כאשר היקפי העבודה והתפקיד ותחומי האחריות, הם נגזרות של גודל הארגון וצרכיו השונים. לא בכל ארגון יש מנהל/ת תקשורת שיווקית תחת מנהל/ת מחלקת השיווק, ולא בכל ארגון יש מנהל/ת שיווק מעל מנהל/ת התקשורת השיווקית.
איש/אשת המרקום, או מנהל/ת התקשורת השיווקית - כמו גם אלו העובדים תחת הגדרות ושמות תפקיד נוספים, כגון מנהלי מותג, דירקטורים שיווקיים, מתאמי שיווק, מנהלי פרסום, מנהלי דיגיטל, מנהלי סושיאל, מנהלי תוכן שיווקי, מנהלי פיתוח משאבים, מנהלי מחלקת תקשורת ארגונית, וכדומה - אמונים על תכנון, תקצוב וביצוע נגזרות השיווק; על תפעול ספקי השיווק, ועל עמידה במטרות, יעדי ותקציבי הפעילות והמשימות שהוגדרו.
ישנם מוסדות לימוד ספורים בהם ניתן ללמוד קורסים ספציפיים בנושא ניהול מרקום. בישראל, ניתן ללמוד תואר ראשון בפרסום ותקשורת שיווקית.B.A ותואר שני באסטרטגיה דיגיטלית ותקשורת שיווקית.M.A בקריה האקדמית אונו.
בשנת 2020 הוקם בישראל איגוד המרקום הישראלי, המוגדר כבית מקצועי לאנשי ומנהלי התקשורת השיווקית, הארגונית, הדיגיטלית, המיתוגית והחזותית בישראל. איגוד המרקום - הפונה הן לשכירים והן לעצמאים, ואף לספקי פתרונות תקשורת שיווקית - מבדל עצמו מאיגוד השיווק הישראלי המיועד למנהלי וסמנכ"לי שיווק בלבד ולחברות מפרסמות הגדולות במשק, בכך שפונה לכל מנהלי הביצוע השיווקיים, ולחברות ועסקים בכל סדרי הגודל (גם כאלו בעלי תקציבי שיווק ופרסום מינימליים).
ראו גם

ניתוח רשתות חברתיות
הערות שוליים

↑  Don Schultz, IMC Receives More Appropriate Definition, Marketing News, 2004
↑  George Belch, Advertising: An integrated marketing communication perspective, McGraw Hill, 2014
↑  Demetris Vrontis, Anna Makrides, Michael Christofi, Alkis Thrassou, Social media influencer marketing: A systematic review, integrative framework and future research agenda, International Journal of Consumer Studies 45, 2021-07, עמ' 617–644 doi: 10.1111/ijcs.12647
↑  Demetris Vrontis, Anna Makrides, Michael Christofi, Alkis Thrassou, Social media influencer marketing: A systematic review, integrative framework and future research agenda, International Journal of Consumer Studies
↑  מנהל תקשורת שיווקית (מרקום) - כל המידע על המקצוע, באתר "יורם" וואלה! תקשורת
↑  לימודי מרקום - תקשורת שיווקית, באתר לימודים בישראל
↑  מה זה מרקום?, באתר איגוד המרקום הישראלי, ‏2020-05-25
↑  מנהל מרקום - מי או מה זה?, באתר איגוד המרקום הישראלי, ‏2020-07-12
↑  קורס תקשורת שיווקית, באתר קורסים
↑  פרסום ותקשורת שיווקית.B.A, באתר הקריה האקדמית אונו
↑  אסטרטגיה דיגיטלית ותקשורת שיווקית.M.A, באתר הקריה האקדמית אונו
↑  אודות האיגוד, באתר איגוד המרקום הישראלי
| --- | --- |
בקרת זהויות :  NKC: ph115228
משה מת

| --- | --- |
 לידה:  שנות ה־50 של המאה ה־16 שי"א 
 פטירה:  1606 שס"ו 
 תקופת הפעילות:  ?–1606 
 חיבוריו:  מטה משה 
 
רבי משה מת (1551, שי"א לערך – 
1606, שס"ו) היה אחד מחכמי פולין ותלמידו של המהרש"ל, מחבר הספר "מטה משה".
ביוגרפיה

נולד לרב אברהם, בסביבות שנת 1551 (שי"א) בפשמישל שבפולין. אביו נהרג בילדותו על קידוש השם. למד אצל המהרש"ל. ובספרו מובאות הלכות והנהגות רבות בשמו.
בגיל 22 כתב ספר על תרי"ג מצוות בחרוזים. היה רבה של העיירה בלז בגליציה, ייסד שם גם ישיבה. כשנאלץ לצאת מבלז עבר לבית חמיו, הרב שמואל בעיר לודמיר, ושם כתב את ספרו. לאחר מכן מונה לרבה של עיר הולדתו, פשמישל, ולבסוף היה רב באפטא ובקראקא (היא קרקוב). היה חבר בוועד ארבע הארצות. סיים את ספרו "מטה משה" בשנת שמ"ה, והוא נדפס בשנת שנ"א. נפטר באפטא בשנת 1606 (שס"ו). נודע בעיקר בזכות ספרו "מטה משה". גם כתב ספר ביאור על רש"י הנקרא "הואיל משה", שיש בו שני חלקים. באר היטב ובאר התורה, ובסופו נמצא פירוש על המגילות, "באר משה", נדפס בשנת שע"ב.
מתלמידיו המפורסמים היה רבי שבתי סופר בעל הסידור.
הערות שוליים

↑  השערות שונות לגבי שם משפחתו ראו מבוא הספר, מטה משה, ירושלים: זכרון אהרן, תשע"א, עמ' 4 הע' 19, באתר אוצר החכמה. בלועזית יש הכותבים את שם משפחתו Met ויש הכותבים Mat
↑  הוא כותב בהקדמת ספרו: "סערת הזמן טלטלני והביאני פה ולאדמיר בית חמי ...כמר שמואל...".
↑  ראו מבוא הספר, מטה משה, ירושלים: זכרון אהרן, תשע"א, עמ' 6 הע' 32, באתר אוצר החכמה
ערך זה הוא קצרמרבנושא אישים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007312981805171  PLWABN: 9810636791405606  GND: 132424894  ISNI: 0000 0000 7878 0183  LCCN: nr89002779  VIAF: 62708492   WorldCat (עם VIAF): 62708492
ביזה

ערך זה עוסק בלקיחת שלל. אם התכוונתם למלחין ז'ורז' ביזה, ראו .
אזהרה על בית בניו אורלינס לאחר הוריקן קתרינה: "אתם בוזזים - אנחנו יורים"
ביזה היא לקיחת רכוש שבעליו עזבו את המקום או חסרים יכולת להתנגד. פעולה זו נפוצה בעיקר בימי מלחמה ובימי אסונות הגורמים לאנארכיה זמנית, כגון רעידת אדמה או פיגוע טרור המוני. בתנ"ך מכונה כל לקיחת שלל "ביזה".
ביזה בזמני מלחמה

שני סוגים של ביזה עשויים להתבצע בזמן מלחמה: ביזה שנערכת על ידי צבאות, וביזה שנערכת על ידי אזרחים שמנצלים את מצב השלטון הרופף כדי לבזוז רכוש. ביזה צבאית עשויה להיות מאורגנת, כלומר - מבוצעת על ידי כלל החיילים על פי הוראות מלמעלה, או בלתי מאורגנת, ומתבצעת על ידי חיילים בודדים במטרה להשיג רווח אישי. 
ביזה משני הסוגים הייתה נפוצה מימי קדם ועד למאות האחרונות, כשהייתה נחשבת למעשה לגיטימי בזמן מלחמה. במספר מקומות בתנ"ך ניתן לראות כי הביזה הייתה נאספת ומחולקת על פי כללים ידועים. דוד המלך אף קבע כלל מנחה - השלל מתחלק בין הכוח הלוחם לכוח העורפי:
אֵת אֲשֶׁר נָתַן ה' לָנוּ וַיִּשְׁמֹר אֹתָנוּ וַיִּתֵּן אֶת הַגְּדוּד הַבָּא עָלֵינוּ בְּיָדֵנוּ. וּמִי יִשְׁמַע לָכֶם לַדָּבָר הַזֶּה: כִּי כְּחֵלֶק הַיֹּרֵד בַּמִּלְחָמָה וּכְחֵלֶק הַיֹּשֵׁב עַל הַכֵּלִים יַחְדָּו יַחֲלֹקוּ. וַיְהִי מֵהַיּוֹם הַהוּא וָמָעְלָה וַיְשִׂמֶהָ לְחֹק וּלְמִשְׁפָּט לְיִשְׂרָאֵל עַד הַיּוֹם הַזֶּה.
על פי המשפט הבינלאומי ואמנת ז'נבה, אסורה הביזה, למעט רכוש ממלכתי שלקיחתו מותרת כשלל מלחמה. עם זאת, ביזה בלתי מאורגנת היא תופעה המתרחשת כמעט בכל מלחמה, גם בידי צבאות של מדינות דמוקרטיות. גם ביזה מאורגנת לא נעלמה מן העולם. לדוגמה - ביזת יצירות אמנות בידי הנאצים בתקופת הרייך השלישי, או בזמן מלחמת המפרץ הראשונה אז נבזזה כווית באופן מאורגן על ידי כוחות עיראקיים.
ביזה בזמני מלחמה > ביזה בצה"ל

בצה"ל אסורה הביזה בפקודות מטכ"ל, על פי כללי המשפט הבינלאומי. סעיף 74 לחוק השיפוט הצבאי קובע כי: ”חייל שבז ביזה, או שפרץ לבית או למקום אחר כדי לבוז ביזה, דינו - מאסר עשר שנים”.
עונש על ביזה חמור הרבה יותר מעונש על גנבה רגילה, שדינה שנתיים בלבד. ואולם השופטים הצבאיים נוטים להקל בדין ואינם נוהגים לגזור יותר מאשר חמישה חודשי מאסר בפועל. מקרי ביזה שהתרחשו במהלך מבצע חומת מגן עוררו ביקורת ציבורית.
ביזה בזמני אסונות

מקרי ביזה עשויים להתרחש כמעט בכל אירוע הגורם להתרופפות זמנית של הסדר באזור מסוים, כמו בעת סופה או רעידת אדמה, אך גם בעת התרחשות מהומות ופיגועי טרור. כדי להילחם בתופעות כאלה ננקטת בדרך כלל יד קשה על ידי הרשויות כנגד בוזזים, עם נוכחות רבה של כוחות משטרה או צבא במקומות המועדים לביזה. במדינות מסוימות הותר לכוחות השיטור לירות בבוזזים, כגון בניו אורלינס, בזמן אסון הוריקן קתרינה.
על הביזה אחראים בדרך כלל עבריינים אך עשויים להצטרף אליה גם אנשים מן השורה, תוך שהם נותנים לגיטימציה למעשיהם מסיבות שונות, כגון פיצוי על רכוש אישי שאבד ומחשבה שאחרים ממילא יבזזו את הרכוש או שהוא ממילא ייהרס. לעיתים מתבצעת ביזה לצורכי הישרדות - איסוף של דברים חיוניים כמו מזון, תרופות ודלק. ביזה כזאת עשויה להתבצע אף בצורה מאורגנת, על ידי הרשויות.
ראו גם

חרם (תנ"ך)
הזהב של ימאשיטה
לקריאה נוספת

אדם רז, ביזת הרכוש הערבי במלחמת העצמאות, הוצאת כרמל, 2021
הערות שוליים

↑  עמוס הראל ועתי"ם, חודש מאסר לחייל שבזז כסף בג'נין, באתר הארץ, 4 בנובמבר 2002
↑  הרב לאו: יש לעקור מן השורש מעשי ביזה שנעשו בצה"ל, באתר ערוץ 7, 25 באוגוסט 2002
| --- | --- |
בקרת זהויות :  NLI: 987007548685305171  BnF: cb11978316f (data)  GND: 4201732-4  LCCN: sh85102139  LNB: 000238544
מרים שפירא

מרים שפירא הייתה ראש ישיבה באלזס במאה ה-14, אם משפחת לוריא המפורסמת.
ביוגרפיה

נולדה לרב שלמה שפירא רבן של היילברון ולנדאו, בנו של רבי שמואל שפירא שהיה מרביץ תורה בעיר שפיירא ונכדו של רבי מתתיה טריוויש רבה של פריז (בערך בשנת 1360).
לפי דברי השתדלן רבי יוסף מרוסהיים, היא נישאה לרב שמשון לוריא מוורמייזא שהיה ראש ישיבה בארפורט. לפי מגילת היוחסין שכתב נכד נכדה, רבי יוחנן לוריא, ונדפסה במהדורת פיורדא תקכ"ח של "שאלות ותשובות רש"ל", של צאצא מפורסם אחר שלה, רבי שלמה לוריא, הרי שרבי שמשון לוריא לא היה בעלה אלא בנה, ובנו רבי יחיאל היה אביו של רבי נתנאל סבו של רבי יוחנן לוריא, אך אפשר שנפלה טעות בהעתקת כתב היוחסין, וכך מסתבר לפי חשבון טווח השנים של הדמויות המוכרות.
כבת לרבנים ידועי שם, וצאצאית של רש"י, ובעלת היסטוריה משפחתית של נשים למדניות, כיהנה מרים שפירא כראש ישיבה, והרצתה שיעורים בתלמוד לפני בחורי ישיבתה. מטעמי צניעות הייתה מעבירה את השיעורים כשווילון מפריד בינה לבין שומעי לקחה, כך שיכלו לשמוע את קולה בלי להתבונן בה. לפי עדות שהועברה בעל פה ובכתב לידיו של רבי יוחנן לוריא, ונזכרת במקומות נוספים: ”אותה הרבנית מרת מרים נוחה עדן, תפסה ישיבה כמה ימים ושנים, וישבה באוהל, וילון לפניה, ואמרה הלכה לפני בחורים מופלגים” (מגילת היוחסין בראש שו"ת רש"ל, פיורדא תקכ"ח). עדות דומה מצוטטת שם מפי המהרש"ל.